Mange andre har forsvaret lignende teorier og anvendt betegnelsen post-sekularisme. Filosoffen [[Charles Taylor (filosof)|Charles Taylor]]’s bog ''A Secular Age'' betragtes også gerne som beskrivende det post-sekulære samfund<ref>Charles Taylor 2007</ref>. Ifølge Taylor er sekularisering et intellektuelt begreb, der ikke forklarer, hvorfor tro stadig er et anliggende for mange moderne mennesker. Den amerikanske sociolog [[Peter Berger|Peter L. Berger]] bruger et lignende begreb om [[desekularisering]] i sin bog ''The Desecularization of the World: Resurgent Religion and World Politics''<ref>Berger 1999</ref>''.'' Her hævder han, at tesen om sekulariseringen er falsk, fordi verden stadig er religiøs.
Filosofi